Vyplýva to z pondelkových údajov Inštitútu Roberta Kocha (RKI).Predošlý deň bola táto hodnota 372,7 a pred týždňom 303,0, čo potvrdzuje rýchle šírenie ochorenia COVID-19, píše agentúra DPA.
Za posledných 24 hodín v Nemecku zaznamenali 30.643 nových prípadov infekcie, čo je výrazný nárast oproti minulému týždňu, keď zdravotnícke úrady hlásili RKI 23.607 nových prípadov.
Aktuálne údaje o pacientoch hospitalizovaných s covidom zatiaľ inštitút nezverejnil. Podľa piatkovej správy RKI dosiahol počet ľudí v nemocniciach za posledných sedem dní na 100.000 obyvateľov 5,34, ide tak o mierny nárast oproti predchádzajúcemu dňu (5,30). Tento parameter je pre nemecké úrady najdôležitejší pri rozhodovaní o možnom sprísnení protipandemických opatrení. Najvyššia miera hospitalizácií v Nemecku bola na úrovni 15,5 v období vlaňajších Vianoc.
Údaje zverejnené v pondelok tiež ukázali, že za posledných 24 hodín v krajine zomrelo ďalších 62 ľudí v súvislosti s koronavírusom, čo je o 19 viac ako pred týždňom.
Od začiatku pandémie zachytili testy v Nemecku 5.385.585 infekcií vírusom SARS-CoV-2. Počet ľudí, ktorí zomreli na covid alebo s covidom, stúpol na 99.124.